Sorrento poolsaar
Sorrento poolsaar (itaalia keeles Penisola sorrentina) on poolsaar Lõuna-Itaalias Campanias. Türreeni meres asuv poolsaar eraldab põhjas asuvat Napoli lahte lõunas asuvast Salerno lahest. Poolsaar on saanud nime põhjakaldal asuva Sorrento järgi. 192,13-ruutkilomeetrilise pindalaga poolsaarel asub 21 omavalitsusüksust, 9 Napoli provintsi ja 12 Salerno provintsi territooriumil.